王毅（1998年）

王毅（，），生勒意大利阿尔巴，祖籍浙江丽水青田，意大利归侨，足球运动员，踢个是边后卫。伊尤文图斯青训出身，曾经勒垃意大利球队卡尔皮、普罗韦尔切利、博尔戈塞西、中超上海申花等球队踢球，也进过意大利U17国少队，乃朝勒垃武汉三镇踢球。

 经历 
伊个祖父母早年从浙江丽水青田搬到意大利开中餐店。伊是第二代华裔，会得意大利语搭仔中文，必过普通闲话讲唻搭浆。

青年队个辰光，王毅参加尤文图斯个青年学院，一开始踢个是中场。2010年，12岁个王毅进仔尤文图斯U14梯队，踢个是前腰，做过球队队长，还进过意大利U17国少。

必过离开青年队仔么，伊勒垃意大利第四级别联赛意丁联赛俱乐部博尔戈塞西踢球，2017-18赛季意丁联赛踢上一线队，踢右边后卫，必过俱乐部勿搭伊续约合同。故咾伊跑到中国俱乐部深圳佳兆业试训，想入籍中国国籍。

2021年3月14号，王毅成功入籍中国国籍，签约中超球队上海申花，同年10月14号踢四川民足个足协杯比赛丄完成首秀。2022赛季，王毅代表申花队踢仔22场中超联赛，完成64趟成功抢断，勒垃抢断榜丄排勒第4位，同年11月25号踢北京国安个辰光打进渠职业生涯头一隻球。

2022年底，王毅合同到期，俱乐部没搭伊续约，故咾加盟卫冕冠军武汉三镇。2023年超级杯上，王毅勒垃第89分钟替补登场，帮助球队2-0击败山东泰山，获得超级杯冠军。2024年3月1号，勒垃武汉三镇客场踢上海海港个比赛里向，王毅踢进加盟武汉三镇後个头一粒进球。

 荣誉 
 中国足协超级杯：2023

 参考 

 外部链接 

分类:中国足球运动员
分类:意大利华人
Category:王姓